તૃપ્તિએ મહિલાઓ સાથે ફરીવાર મંદિરના ગર્ભગૃહમાં પ્રવેશ કરવાનો પ્રયાસ કરતા, મંદિરમાં હાજર શ્રદ્ધાળુઓએ ‘બમ બમ ભોલે’ના ઉદ્ઘોષ સાથે સખત વિરોધ કર્યો હતો. મંદિરમાં થયેલી અફરાતફરીનો ફાયદો ઉઠાવીને કોઈએ તૃપ્તિ દેસાઈ પર ચંપલ પણ ફેંક્યાં હતાં. આ કારણસર મંદિર સંકુલમાં તંગદિલી ફેલાઈ ગઈ હતી. પોલીસે મામલાની ગંભીરતાને ધ્યાનમાં લઈને તૃપ્તિ દેસાઈ અને તેમના સંગઠનની મહિલાઓને બહાર કાઢ્યાં હતાં અને કસ્ટડીમાં લીધાં હતાં.